Szavazások és egyéb extrák élő videóban – Közösségi kalandozások
Többen kérdeztétek, hogyan lehet készíteni olyan videókat, amiben reakció gombokkal lehet szavazni, vagy amibe felhasználói üzenetek és képek jelennek meg.
Több különböző fórumban, és Facebook csoportban vannak erre megfejtések, amik közül összegyűjtöttem párat, hogy könnyen elérhető legyen.
Először is miről van szó?
Az alap, amivel a legtöbben találkozunk valami hasonló, amit mi is teszteltünk az oldalunkon (később elárulom, miért nem kép a háttér 🙂 ):
Vagyis egy élő videó, ami folyamatosan mutatja azt, hogy a közvetítést posztja milyen reakciókat kap.
Ezek aztán mehetnek órákig, miközben növekednek a számok.
Nyilván fontos, hogy milyen szavazás a téma, hiszen minél extrábba a téma, minél több embert érint, minél viccesebb, annál többen fognak reagálni.
Ha pedig reagálnak, növekedik a poszt elérése, és erősödik a kapcsolat a bevont felhasználó és az oldal között, ami kifejezetten jó a Facebook hírfolyam algoritmusa szempontjából.
Persze nem csak szavaztatni lehet az embereket. Láttunk már olyat is, ahol a lájkolók profilképe került be a videóba, és olyat is, ahol a hozzászólásba írt üzenet. Mindegyik remek ötlet.
A bal oldali, amit a 9gag készített, tényleg csak egy geg.
A jobb oldalon, az Andio szavazása, már közelebb áll a célcsoportja igényeihez.
Az alap tulajdonképpen egyszerű, de programozást igényel.
A technika lényege, hogy hozzá lehet férni programozottan az adott poszthoz, és azt egy egyszerű scripttel le kell kérdezni folyamatosan.
A szavazás képét, vagy éppen a felhasználók üzenetét egy egyszerű program rakja ki, aminek az ablakát, egy stream megoldás segítségével lehet Live API-n keresztül kirakni az oldalra.
Például azzal az OBS-sel, amit mi is használunk a közvetítéseinknél, és amiről itt írtam.
Ha szükséged van némi szoftveres alapra az induláshoz, itt van pár forrás:
– HeviMedia/facebook-reaction-counter (GitHub)
– Leírás + forráskódok (Socialwall)
– Leírás + ingyenes szavazatkészítő felület (Geekstyle/Hayden)
– Ingyenes szavazatkészítő felület (Liveractionspoll)
A tesztet, amit a Facebook oldalunkon is láthattatok a Hayden megoldásával futtattam.
A megoldás tényleg egyszerű volt, bár nem működött tökéletesen, egyrészt mert az OBS nem húzta be a forrást, így a képernyőt kellett streamelnem, plusz a Hayden nem töltötte fel valamiért azt a képet, amit szerettem volna.
Ezért volt a narancs háttér. 🙂
A szavazáson túl plusz funkciókat is lehet használni.
A bal oldali videóban a hozzászólók profilképe jelenik meg a közvetítésben, a jobb oldalin pedig maguk a hozzászólások.
Nyilván a Hayden és a Livereactionspoll csak általános szavazó megoldásokra jó.
Ha valami olyan extra kell, ahol a reagáló felhasználók képei, vagy hozzászólásai jelennek meg, az (még legalábbis) fejlesztést igényel.
Tényleg jó ez a cucc?
Egyrészről igen, hiszen kis munkával nagy elérést lehet generálni.
De nyilván akkor működik, ha illeszkedik az oldal kommunikációjához az ötlet, és lehetőleg megosztó témáról szól, vagy kapcsolódik a vágyakhoz, esetleg épít a nosztalgiára.
Még jobb, ha valahogy tud igazodni a termékekhez vagy a szolgáltatáshoz.
Persze lehet ezt kreatívabban is használni.
Például egy valódi élő közvetítésnél visszaszámláló helyett is jól mutatna egy ilyen számláló, amin azt látjuk, hogy csak akkor indul a közvetítés, ha legalább X lájk, vagy love érkezett.
Ugyanakkor azt gondolom, hogy három veszélye is van:
1.: ahogy telítődik ezzel a Facebook, a felhasználók unni fogják, később pedig utálni.
2.: a Facebook szabályzata szerint nem szabad többek között szavazásra használni a reakció gombokat.
3.: azt tippelem ez is egy olyan eszköz, amit a Facebook nem sokáig fog tolerálni. Mert valljuk be, nem ez a legigényesebb tartalom, bár tény, hogy egyszerű, és hatékony.
Viszont nem túl igényes. Biztos be fog hozni valami szabályt a Facebook, hogy csak mozgókép, vagy valódi közvetítés mehet élőben.
Szóval aki szeretné ezt használni, lépjen idejében, amíg még lehet. 🙂
élő közvetítésliveszavazás
Previous Post:Budapestnyi ember használja az Instagramot Magyarországon
Next Post:Facebook mérőszám frissítés és hibajavítások